Rejser og botaniske Undersøgelser i Ost-Gronland. 97 
dog selv ro Prammen ind.. Efter 4 Timers strengt Arbejde naaede 
vi Havnemundingen og fandt den spærret af 10 cm tyk Is; det var 
bælgmorkt, og jeg maatte, da Anker og Kæde laa ved Boje inde i 
Havnen, sætte Baaden paa Grund i en lille Vig Nord for denne. 
Det var heldigvis Hojvande og roligt Vejr, saa den laa godt i sine 
Fortøjninger; men jeg var dog ude at se til den 2 Gange i Nattens 
Løb, og ved det første Dagskær reparerede jeg Skaden, hvilket nu 
ved Ebbetid, da Baaden omtrent laa tør paa Sandet, kun tog 15 
Minutter. Om Eftermiddagen ved Højvande brød jeg en Rende ind 
i Havnen, hvilket let lykkedes, skønt Isen var over 10 cm tyk, idet 
Baaden løber sin halve Længde op paa Isen og efter et Øjebliks 
Forløb synker igennem; saa maatte imidlertid de løsbrudte Isstykker 
puttes ind under Fastisen eller flaades agter ud for ikke at komme 
i Skruen, hvilket ikke altid lykkedes; der hørtes saa en kraftig 
Hamren og Dundren, og Issjappet kom op agter ude. 
Paa denne Dag skete den første Begravelse efter kristen Ritus 
her paa Østkysten; det var Dokoda's Kone, som var død i Barsel- 
seng efter at have bragt et levende Pigebarn til Verden. Under hele 
Ceremonien hylede den dødes Fader meget højt; men næppe var 
den forbi, før han kom hen og tiggede Præsten om Tobak og 
Sæbe — fordi han var saa bedrøvet. 
Jeg vilde have taget Baaden paa Land for Vinteren den følgende 
Dag (Pino), da jeg nok indsaa, at Sejladsen var forbi for dette Aar, 
men maatte imidlertid holde mig inde i nogle Dage, da jeg havde 
_ forkelet mig, og Lungerne var noget angrebne, og det skete derfor 
" først den 18. Til Ophaling egner Skibshavnen sig imidlertid meget 
daarlig, da Kysten overalt, hvor der er fladt Land indenfor, staar 
med 2—2,5 m hgje lodrette Skrænter, og desuden er der en stor 
Mangel paa tilstrækkelig faste Klipper til at sætte Ophalingstrossen 
fast i. Vi lavede imidlertid en Slidske af svert. Tommer, og med 
Assistance af Bestyreren og hans Assistent samt en halv Snes Ind- 
fødte fik vi den dog op, idet selve Ophalingen ved Maskinens Hjælp 
blev udfgrt paa 20 Minutter. Næste Dag blev den behorig afstivet 
med Bukke, ligesom Staallinen blev forslaaet paa den og et Tag lagt 
over, for at den kunde staa tor om Vinteren. 
Resten af Maaneden havde vi hver Dag Sne, som nu blev lig- 
gende, og udenfor paa Havet herskede stærke Storme, hvad vi saa 
af Donningen paa Skibshavnen og Brændingen, som baade kunde 
ses og høres fra den modsatte Side af Fjorden. En rigtig Storm 
naaede dog først til os den 30.; den brød Isen paa Havnen og Е]ог- 
den og gjorde en Del Skade paa Husene. 
